Diari Oficial de la Generalitat Valenciana


Sumari del DOGV 3502, del 25-05-1999 (1999/4681)

RESOLUCIÓ de 30 d'abril de 1999, del director general d'Investigació, Desenvolupament Tecnològic i Sanitat Vegetal, de la Conselleria d'Agricultura, Pesca i Alimentació, i del director general de Salut Pública, de la Conselleria de Sanitat, per la qual disposen la publicació de l'Acord del dia 5 de març de 1999, de la Comissió per al Desenvolupament i Aplicació de la Reglamentació sobre Plaguicides, pel qual s'estableixen el mecanismes de renovació dels carnets de manipulador de plaguicides.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1999/04/30/(1)/dof/vci/html**

### Dades del document

Número de DOGV
:   3502

Data del DOGV
:   25-05-1999

Secció del DOGV
:   I. DISPOSICIONS GENERALS

Número del document
:   1999/4681


Data del document
:   30-04-1999

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * tractament fitosanitari
    * legislació
    * pesticida

RESOLUCIÓ de 30 d'abril de 1999, del director general d'Investigació, Desenvolupament Tecnològic i Sanitat Vegetal, de la Conselleria d'Agricultura, Pesca i Alimentació, i del director general de Salut Pública, de la Conselleria de Sanitat, per la qual disposen la publicació de l'Acord del dia 5 de març de 1999, de la Comissió per al Desenvolupament i Aplicació de la Reglamentació sobre Plaguicides, pel qual s'estableixen el mecanismes de renovació dels carnets de manipulador de plaguicides. [1999/M4681]
  
«Acord de 5 de març de 1999, de la Comissió per al Desenvolupament i Aplicació de la Reglamentació sobre Plaguicides, pel qual s'estableixen els mecanismes de renovació dels carnets de manipulador de plaguicides.
  
El Decret 14/1995, de 10 de gener, del Govern Valencià, pel qual es regula l'obtenció dels carnets de manipulador de plaguicides a la Comunitat Valenciana, estableix que els aplicadors de plaguicides i personal d'establiments i serveis plaguicides d'ús en salut pública, i els d'ús fitosanitari, a més de complir les reglamentacions de les disposicions vigents, hauran d'estar en possessió del carnet de manipulador de plaguicides corresponent.
  
L'article 8 del mateix decret estableix que els carnets de manipulador de plaguicides tindran un període de validesa de 10 anys. Els mecanismes de renovació els establirà la Comissió per al Desenvolupament i Aplicació de la Reglamentació sobre Plaguicides mitjançant un reglament.
  
Donat el caràcter dinàmic d'aquest sector, amb canvis dels productes, de les tècniques d'aplicació, de la legislació, etcètera, i per tal de complir els objectius que van fer en el seu dia que es regulara l'obtenció dels carnets de manipulador de plaguicides, es fa necessària l'actualització periòdica dels coneixements tècnics i legals dels treballadors sobre el tema de plaguicides així com de la informació sobre el seu estat de salut, per tal que la manipulació d'aquests productes no represente un risc major ni per a ells ni per a la resta de la població.
  
En atenció d'aquestes consideracions, resolc:
  
Primer
  
La renovació dels carnets de manipulador de plaguicides es farà a la Comunitat Valenciana, a sol·licitud de la persona interessada, d'acord amb el que estableix aquest acord.
  
Segon
  
Queden convalidats, a l'efecte de permetre renovar-los d'acord amb el que preveu aquest acord, els carnets concedits amb anterioritat a la publicació del Decret 14/1995, de 10 de gener, del Govern Valencià, i que van ser regulats pels ja derogats Decret 173/1987, de 26 d'octubre, i el Decret 150/1992, de 28 d'agost, del Govern Valencià.
  
Tercer
  
Per a la renovació dels carnets de manipulador de plaguicides, en qualsevol de les seues modalitats, caldrà complir els requisits següents:
  
a) Superar el curs de capacitació corresponent que regula aquest acord.
  
b) Aportar un informe mèdic específic, validat per la Conselleria de Sanitat, en el qual es faça constar expressament que no s'observa cap impediment sanitari per a la manipulació de plaguicides.
  
Quart
  
Cada curs per a la renovació tindrà una duració mínima de sis hores. Per a superar-lo en tots els casos s'ha d'haver assistit a la totalitat de les hores de classe i demostrar-ne l'aprofitament a través de la realització d'una prova objectiva.
  
La Comissió per al Desenvolupament i Aplicació de la Reglamentació Tècnica Sanitària sobre Plaguicides farà pública la convocatòria d'aquests cursos com a mínim una vegada a l'any.
  
Cinqué
  
Els nous carnets de manipulador de plaguicides resultants de la renovació seran expedits: els d'ús fitosanitari, per la Direcció General d'Investigació, Desenvolupament Tecnològic i Sanitat Vegetal de la Conselleria d'Agricultura, Pesca i Alimentació, i els carnets de manipulador de plaguicides d'ús en salut pública, per la Direcció General de Salut Pública de la Conselleria de Sanitat.
  
El carnet renovat tindrà una validesa de deu anys comptadors des de la data de renovació.
  
Sisé
  
Les disposicions d'aquest acord entraran en vigor l'endemà d'haver-se publicat en el Diari Oficial de la Generalitat Valenciana.
  
ANNEX I
  
Continguts del curs per a la renovació dels carnets de manipulador de plaguicides d'ús fitosanitari
  
- Novetats legislatives en prevenció de riscos laborals i en plaguicides
  
- Noves tendències. Producció integrada
  
- Actualització en plagues, tractaments i mètodes d'aplicació
  
- Residus de plaguicides
  
- Prevenció del risc derivat de la utilització de plaguicides
  
ANNEX II
  
Continguts del curs per a la renovació dels carnets de manipulador de plaguicides d'ús en salut pública
  
- Legislació de plaguicides i laboral. Novetats
  
- Noves tendències
  
- Actualització en plagues, tractaments i mètodes d'aplicació
  
- Residus de plaguicides
  
- Prevenció del risc derivat de la utilització de plaguicides.»


Còpia Permalink ELI